CELEX: 32003R2319
Language: hr
Date: 2003-12-17 00:00:00
Title: Uredba Vijeća (EZ) br. 2319/2003 od 17. prosinca 2003. o izmjeni Uredbe (EEZ) br. 2075/92 o zajedničkom uređenju tržišta sirovog duhana

03/Sv. 63
            
            
               HR
            
            
               Službeni list Europske unije
            
            
               205
            
         32003R2319
   
               L 345/17
            
            
               SLUŽBENI LIST EUROPSKE UNIJE
            
         UREDBA VIJEĆA (EZ) br. 2319/2003
   od 17. prosinca 2003.
   o izmjeni Uredbe (EEZ) br. 2075/92 o zajedničkom uređenju tržišta sirovog duhana
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 37.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   uzimajući u obzir mišljenje Europskoga gospodarskog i socijalnog odbora (2),
   uzimajući u obzir mišljenje Odbora regija,
   budući da:
   
               (1)
            
            
               U skladu s člankom 13. stavkom 1. Uredbe (EEZ) br. 2075/92 (3), Fond Zajednice za duhan financirat će se odbitkom od 2 % i 3 % od premija za žetve 2002. i 2003. godine.
            
         
               (2)
            
            
               Trenutačno je u izradi nacrt reforme zajedničkog uređenja tržišta sirovog duhana kojom je također obuhvaćen i Fond Zajednice za duhan. Nova pravila neće stupiti na snagu prije 2005. Stoga je potrebno odrediti postotak odbitka za 2004. i u prijelaznom ga smislu održavati na jednakoj razini kao 2003.
            
         
               (3)
            
            
               U skladu sa zaključcima iz izvješća o korištenju Fonda Zajednice za duhan koji je Komisija predstavila Vijeću u skladu s člankom 13. stavkom 1. Uredbe (EEZ) br. 2075/92, odbitak od 3 % bit će dovoljan za pokrivanje očekivanih izdataka fonda.
            
         
               (4)
            
            
               Uredbu (EEZ) br. 2075/92 stoga treba izmijeniti,
            
         DONIJELO JE OVU UREDBU:
   Članak 1.
   Članak 13. stavak 1. Uredbe (EEZ) br. 2075/92 zamjenjuje se sljedećim:
   
      „1.   Osniva se Fond Zajednice za duhan, (dalje u tekstu: „Fond”), koji se financira odbitkom od:
      
                  —
               
               
                  2 % od premije za žetvu 2002. godine, i
               
            
                  —
               
               
                  3 % od premije za žetve 2003. i 2004. godine.”
               
            
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. prosinca 2003.
      
         
            Za Vijeće
         
         
            Predsjednik
         
         G. ALEMANNO
      
   
   
      (1)  Mišljenje od 16. prosinca 2003. (još nije objavljeno u Službenom listu).
   
      (2)  Mišljenje od 10. prosinca 2003. (još nije objavljeno u Službenom listu).
   
      (3)  SL L 215, 30.7.1992., str. 70. Uredba kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).